section_heading: 2020.
paragraph_text: Na sljedećih pet utrka, Hamilton je upisao pet uzastopnih pobjeda. Na prvi put u povijesti Formule 1 održanoj Velikoj nagradi Eifela, koja se prvi put od 2013. vozila na Nürburgringu, Hamilton je u kvalifikacijama odvezao drugo vrijeme iza Bottasa. Hamilton je zaprijetio Bottasu boljim startom, ali Bottas je uspio zadržati vodstvo s vanjske strane drugoga zavoja. U nastavku utrke, Bottas je odustao zbog problema s pogonskom jedinicom u 18. krugu, a Hamilton je 91. pobjedom u Formuli 1 u 261 nastupu, izjednačio rekord Michaela Schumachera koji je posljednju 91. pobjedu u Kini 2006. ostvario u 246. nastupu.<small><ref> 2020 Eifel Grand Prix: Race Highlights YouTube. Objavljeno 11. listopada 2020. Pristupljeno 24. prosinca 2021. </small><small><ref> F1: Lewis Hamilton equals Schumacher wins record by taking Eifel GP – as it happened The Guardian. Objavljeno 11. listopada 2020. Pristupljeno 24. prosinca 2021. </small> U kvalifikacijama za Veliku nagradu Portugala, koja se vozila prvi put od 1996. na novoj stazi Algarve, Hamilton je stigao do devetog pole positiona u sezoni. Zbog nedostatka gripa u gumama, Hamilton je na startu izgubio dva mjesta od momčadskog kolege Valtterija Bottasa i Carlosa Sainza u McLarenu. No u 7. krugu je pretekao Sainza, a u 20. krugu i Bottasa, te stigao do 92. pobjede u Formuli 1, postavši tako prvi vozač u povijesti s 92 pobjede.<small><ref> 2020 Portuguese Grand Prix: Race Highlights YouTube. Objavljeno 25. listopada 2020. Pristupljeno 25. prosinca 2021. </small><small><ref> 2020 Portuguese Grand Prix report: Hamilton takes record 92nd F1 win Motorsport Magazine. Objavljeno 25. listopada 2020. Pristupljeno 25. prosinca 2021. </small>